《渔乐樵隐二图为吴隐君题 其二》
明代·储巏

黄帽青鞋懒折腰，拟随麋鹿住山椒。少年操斧曾伤手，只傍风林拾堕樵。

作者简介：（1457—1513）明扬州府泰州人，字静夫，号柴墟。成化二十年进士。授南京吏部考功主事，改郎中。历太仆卿、左佥都御史、户部侍郎，所至宿弊尽革。愤刘瑾所为，引疾求去，后起为吏部左侍郎，卒于官。博通古今，工诗文，淳行清修，好推引知名士。嘉靖初赐谥文懿。有《柴墟集》。